
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
,În slujba oamenilor”

Nr. 780/15.01.2024
[bookmark: _heading=h.sq6zf96d262y]RAPORT DE SPECIALITATE
[bookmark: _heading=h.gjdgxs]privind aprobarea disponibilității resurselor proprii și disponibilitatea temporară a fondurilor pentru implementare activități până la rambursare pentru Direcția de Asistență Socială a Municipiului Timișoara în cadrul proiectului HEARTS: HEalthy Aging care Resources and pracTiceS (ROHU00105) 
Direcția de Asistență Socială a Municipiului Timișoara, în calitate de partener a elaborat secțiunile aferente împreună cu documentele anexe din cererea de finanțare pentru proiectul HEARTS: HEalthy Aging care Resources and pracTiceS (Resurse și practici de îngrijire pentru îmbătrânirea sănătoasă) - ROHU00105 în vederea obținerii de finanțare externă nerambursabilă prin Programul Interreg VI-A România-Ungaria, Prioritatea 2/RSO4.5 Asigurarea accesului egal la servicii de sănătate, stimularea rezilienței sistemelor de sănătate, inclusiv îngrijirea primară și promovarea tranziției de la instituționalizare la servicii de îngrijire în familie și în comunitate cu termen depunere 26.01.2024.
Proiectul propune ca obiectiv general investiția în servicii medico-sociale pentru a fi oferite către 6.500 de utilizatori anuali în județul Timiș și Hódmezővásárhely-Makó. Investițiile vor fi completate de un plan comun de acțiune care promovează îmbătrânirea sănătoasă în zona transfrontalieră.
Principalele acțiuni propuse în proiect de către Direcția de Asistență Socială a Mun. Timișoara sunt:
· dotarea celor 4 centre sociale care deservesc preponderent vârstnicii cu echipamente medicale și mobilier: Centrul de zi de integrare/reintegrare socială pentru persoane aflate în dificultate ”Dr. Aurora Heim”, Complex de Servicii pentru persoane vârstnice ”Sf. arh. Mihail și Gavril” - Centrul de zi pentru bătrâni, Centrul de socializare și petrecerea timpului liber Clubul pensionarilor, Căminul pentru persoane vârstnice ”Inocențiu M. Klein”;
· organizarea de grupuri de consultare locală cu specialiști care lucrează preponderent cu vârstnici în domeniul medico-social, în vederea dezvoltării unui plan de acțiune transfrontalier pentru îmbătrânire sănătoasă;
· organizarea și participarea la schimburi de experiență transfrontaliere;
· organizarea de module de dezvoltare profesională pentru aceiași specialiști.
Durata proiectului va fi de 30 luni, în perioada estimată septembrie 2024 - februarie 2027
În vederea depunerii proiectului, conform ghidului de finanțare, pentru Direcția de Asistență Socială a Municipiului Timișoara este necesară aprobarea disponibilității resurselor proprii și disponibilitatea temporară a fondurilor pentru implementare activităților proprii până la rambursare.
Proiectul va contribui la crearea unui context mai favorabil conceptului de îmbătrânire sănătoasă, așa cum este el definit de către planul ONU - The United Nations Decade of Healthy Ageing (2021–2030) - adaptat contextului nostru transfrontalier România-Ungaria, astfel încât impactul proiectului să se mențină pe termen lung și să genereze noi inițiative în această direcție.
În același timp Direcția de Asistență Socială va beneficia de activitățile și rezultatele proiectului atât din perspectiva profesionalizării angajaților proprii implicați în activități prin creșterea capacității lor de implementare proiecte cu finanțare externă, cooperarea și comunicarea transfrontalieră, adaptarea metodelor de lucru cu vârstnici prin includerea standardelor moderne și schimburilor de experiență cu partenerii unguri. 
[bookmark: _heading=h.30j0zll]Proiectul cu o valoare totală de 2.500.000,00 EURO se dorește a fi implementat în parteneriat după cum urmează: 
· Lider proiect 1 (România) – Spitalul Clinic Municipal de Urgenţă Timişoara, buget partener proiect 1.025.000,00 euro
· Partener 2 (Ungaria) - Hódmezővásárhely-Makó Health Care Centre, buget partener proiect 925.000,00.
· Partener 3 (România) – Direcția de Asistență Socială a Municipiului Timișoara, buget partener proiect 550.000,00 euro
În concluzie, propunem următoarele: 
Aprobarea disponibilității resurselor proprii și disponibilitatea temporară a fondurilor pentru implementare activități până la rambursare pentru Direcția de Asistență Socială a Municipiului Timișoara în cadrul proiectului HEARTS: HEalthy Aging care Resources and pracTiceS (ROHU00105) după cum urmează:
· aprobarea acoperirii cheltuielilor (eligibile și neeligibile) aferente proiectului pentru Direcția de Asistență Socială a Municipiului Timișoara;
· asigurarea contribuției proprii în procent de 2%, adică 11.000,00 euro din bugetul total eligibil care este de 550.000,00 euro pentru Direcția de asistență Socială a Municipiului Timișoara;
· asigurarea disponibilității temporare a fondurilor până la rambursarea acestora de către program pentru Direcția de Asistență Socială a Municipiului Timișoara;

